section_heading: Druge obrađene teme u seriji
paragraph_text: Osim radnji navedenih gore, postoje i niz drugih koje nisu povezane ni s glavnom niti sa sporednim radnjama serije. Neke od tih radnji opisuju teme straha i osvete kao u četvrtoj epizodi, u osmoj epizodi prikazani su podsvjesni strahovi, tema parapsiholoških moći prikazana je u četrnaestoj epizodi, a tema ovisnosti o drogi prikazana je u dvadesetoj epizodi (priča je prikazana kroz kratkotrajnu ljubavnu aferu između Coopera Hawksa i InVitro žene). Nekoliko drugih epizoda također istražuju druge privatne odnose između likova kroz ratnu situaciju.